Swart Blom Illustrasie Trou Uitnodiging - Mooi Troues
Ons deel die Swart Blom Illustrasie Trou Uitnodiging inspirasie ontwerp deur die talentvolle Bacht Design. Daar is net iets spesiaal aan fyn illustrasies en hoe mooi dit vertoon op papier. Die fyn detail van die blomme op die hoeke van die skryfbehoeftes is pragtig. Blomme skep soveel lewe aan enige ontwerp. 'n Tikseltjie goud word ook gebruik in die ontwerp. Dit breek die swart illustrasie bietjie en gee dit daardie ekstra elegante gevoel.
Hierdie trou uitnodiging is definitief perfek vir die moderne bruidspaar. Iemand wat hou van iets eenvoudig, maar nogsteeds detail en stylvol. Die uitnodiging gee ons die idee van 'n stylvolle, meer formele troue onder die sterre of in 'n glaskas venue omring deur tonne blomme wat vanuit die dak hang. Waar skemerkelkies geniet word en daar gedans word onder die sterre. Al die gaste aangetrek in 'n swart en wit tema. So droom mens verder …